EVFTA – EVIPA ນຳບັນດາຜົນປະໂຫຍດມາໃຫ້ພື້ນຖານເສດຖະກິດ ຫວຽດນາມ
ໃນເວັບໄຊຂອງ Global Risk Insights (GRI) ຫາກໍ່ເອົາລົງບົດຂຽນ ທີ່ກ່ຽວຂ້ອງເຖິງ ສັນຍາການຄ້າເສລີ EU - ຫວຽດນາມ (EVFTA) ແລະ ສັນຍາອາລັກຂາການລົງທຶນ EU - ຫວຽດນາມ (EVIPA), ໂດຍໄດ້ຮັບການໃຫ້ສັດຕະຍາບັນຈາກ ລັດຖະສະພາເອີລົບ (EP) ໃນວັນທີ 12 ກຸມພາ ທີ່ຜ່ານມາ, ເຊິ່ງຈະສ້າງຜົນກະທົບອັນຍິ່ງໃຫຍ່ເຖິງບັນດາບໍລິສັດສົ່ງອອກ, ບັນດານັກລົງທຶນຕ່າງປະເທດ ແລະ ຜູ້ບໍລິໂພກ ຢູ່ ຫວຽດນາມ. ສັນຍາ 2 ສະບັບດັ່ງກ່າວລວມມີບັນດາຄຳໝັ້ນສັນຍາສຳຄັນກ່ຽວກັບການຫຼຸດຜ່ອນພາສີ, ອາລັກຂາການລົງທຶນ ແລະ ສ້າງຄວາມສະດວກທາງດ້ານການຄ້າ. ບົດຂຽນຖືວ່າ EVFTA ແລະ EVIPA ມີຄວາມໝາຍສຳຄັນສຳລັບ FDI ຂອງ EU ຢູ່ ຫວຽດນາມ.
ບົດຂຽນຍັງຖືວ່າ EVFTA ແລະ EVIPA ຈະນຳບັນດາຜົນປະໂຫຍດມາໃຫ້ພື້ນຖານເສດຖະກິດ ຫວຽດນາມ. ບັນດານັກສົ່ງອອກຂອງຫວຽດນາມແນ່ນອນວ່າຈະໄດ້ສຳຜັດກັບຕະຫຼາດ EU ເຊິ່ງມີມູນຄ່າ 18.000ຕື້ USD. ເມື່ອຕີລາຄາຢ່າງລະອຽດ, ສັນຍາສອງສະບັບດັ່ງກ່າວຈະຊ່ວຍເປີດກ້ວາງການຕະຫຼາດຂອງຫວຽດນາມຢູ່ EU ນັບທັງໄລຍະກາງ ແລະ ໄລຍະຍາວ.
ບຸນຄົງ